Cancún
Store norske leksikon,Geografi,Verdens geografi,Nord- og Mellom-Amerika,Mexicos geografi
Cancún er en by i Mexico i delstaten Quintana Roo, på nordøstkysten av Yucatánhalvøya. Byen har 848 465 innbyggere (CCSPJP, 2018), og er en av de raskest voksende byene i Mexico.
Cancún ble bygd ut som internasjonalt turistsenter etter 1970. Byen ligger like nord for Riviera Maya, en 130 kilometer lang turistsone langs Det karibiske hav. De fleste av byens strandhoteller ligger på Cancún-øya, en smal landtunge utenfor byen og med broforbindelse. Like ved Cancún ligger øya Isla Mujeres.Eskalerende voldshandlinger mellom myndighetene og rivaliserende narkotikakartell har imidlertid bremset turistnæringen noe. I 2018 ble Cancún rangert som verdens 13. voldeligste by utenfor krigssone, med 547 drap – 64,47 drap per 100 000 innbyggere (CCSPJP). Les mer i Store norske leksikon Mexicos geografi